(Dagbladet): Knallværet i Nord-Norge tar en brå slutt allerede i morgen. Deretter treffer et lavtrykk Vestlandet, som har med seg både regn og vind - og som også trekker videre helt inn til Trøndelag.
Det er lite som tyder på at det blir noe godt vårvær å skryte av i disse landsdelene den neste uka altså - men i sør er folket noe mer heldig.
- Det blir litt sol i Sør-Norge, så her kan man nok en slags vårfornemmelse, sier vakthavende meteorolog Vibeke Thyness ved Meteorologisk institutt til Dagbladet.
I dag våknet store deler av Sør-Norge til et vinterdekket landskap og E18- som har gjort hjemfarten krevende for mange påskebilister. Og selv om snøen har smeltet de fleste steder, kan det bli kaldt i natt - noe som trafikanter bør være obs på, advarer Thyness.